****

**Р е п у б л и к а б ъ л г а р и я**

**МИНИСТЕРСТВО НА ОКОЛНАТА СРЕДА И ВОДИТЕ**

**Мотиви за разработване на проект на Наредба за изменение и допълнение на Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (Обн. ДВ. бр.111 от 2013 г., изм. ДВ. бр.7 от 2017 г.)**

По искане на Националното сдружение на общините в Република България е намален размера на отчисленията за 2020 г., предвид продължаващия процес на изграждане на необходимата инфраструктура за изпълнение на въведените задължения със Закона за управление на отпадъците и подзаконовите актове по неговото прилагане. Определен е размер за 2021 г., а максималната стойност на отчисленията се достига през 2022 г.

Промените в проекта на Наредба имат за цел да се намали финансовата тежест върху общините, които следва да ги заплащат и нямат налична към момента изградена инфраструктура за третиране на отпадъците.

Размерът на отчисленията се предлага да бъде както следва :

- 2020 г. – 69 лв./т при съществуващ размер – 95 лв./т ;

- 2021 г. – 82 лв./т ;

- 2022 г. и всяка следваща година – 95 лв./т.

Предложеният проект на акт не води до въздействие върху държавния бюджет.

Проектът не предвижда хармонизация на актовете на Европейския съюз, поради което не се налага да бъде изготвена справка за съответствие с европейското право.